Inhoud is steeds koning | riviersonderend
Inhoud is steeds koning
Teen die tyd is dit nie meer ‘n geheim dat bedrywe wat inhoud skep in ‘n krisis verkeer nie. Platemaatskappye, uitgewers en koerante se besigheidsmodelle is in so ‘n mate deur die internet omvergewerp dat mens wonder of hulle sal oorleef. Ek het al genoem dat ek nie meer koerante koop nie. Nie net is dit moeite om een te gaan koop nie, maar aai, daai kitsch Pick-n-Pay advertensie in die middel! En koerante is soos DStv – jy stel net in 5% van die inhoud belang. (Ek voorsien dat DStv ook in die nabye toekoms met ‘n krisis gaan sit, wag maar. En niemand sal dit meer verdien as DStv nie.) Buitendien, inligting is mos gratis, so waarom daarvoor betaal? Reg?
Daarom het dit my gister effe verras toe ek besef het dat ek vandag op ‘n maandelikse basis meer betaal vir inhoud as nog ooit in my lewe. Die verskil is net dat ek nie papier kry in ruil daarvoor nie. Musiek is nie besig om te sterf nie. Mense verloor nie belangstelling in nuus nie. Kennis het nie uit die mode gegaan nie. Uitgewers, koerante en musiekmaatskappye se besigheidsmodelle wel.
Die probleem is dat mens vandag tot baie meer inhoud toegang het as ‘n paar jaar gelede. Musiek het ‘n kommoditeit geword. Dit word verbruik. En teen die tempo wat ‘n mens musiek verbruik, is dit eenvoudig te duur en onprakties om elke keer ‘n CD aan te skaf.
Dieselfde probleem met boeke. As ek elke liewe boek moet koop en op ‘n boekrak stoor waartoe ek toegang wil hê, sal ek ‘n skuur moet bou wat ‘n boeing kan stoor. En ek kan ook nie bekostig om ‘n paar honderd rand vir elkeen te betaal nie. Een van die mees innoverende produkte wat die lig gesien het betreffende die uitgewersbedryf, is Safari Online. Teen ‘n maandelikse subskripsiefooi bied hulle jou toegang tot die katalogusse van sowat 20 uitgewers van boeke wat oor tegnologie handel.
Ek het ook nooit gedink dat ek vir inhoud sal betaal op my foon nie. Totdat ek McSweeney’s, ‘n onafhanklike uitgewer, se iPhone app ontdek het. Time het dit onlangs aangewys as een van die jaar se top 10 iPhone apps. Met goeie rede. Jy betaal ‘n minimale subskripsiefooi en ontvang dan allerlei interessante artikels, van comic strips, onderhoude, kortfilms, humor tot kortverhale (sowat 100 iPhone bladsye). Skielik het dit ‘n plesier geword om op plekke te moet wag! Die subskripsiefooi is min genoeg dat mens nie omgee om te betaal nie en dit is beslis die moeite werd.
Tegnologie het soveel geleenthede geskep vir skeppers van inhoud. Maar om dit raak te sien, sal jy moet afstand doen van jou idee dat jy R160 vir ‘n CD vra en R250 vir ‘n boek. Inhoud word goedkoper namate mense meer daarvan verbruik.
Written by George Maru 22 Desember 2009 at 7:06
« 2010: Is jy gereed?
Symphony of Sorrowful Songs »
Baie waar ja, eendag as ek ‘n iphone kan bekostig sal ek dit graag wil uit toets.
Geseende Kersfees aan jou kant, en voorspoed vir die nuwe jaar!!
26 Desember 2009 at 16:24	Antwoord	Dankie Flint, selfde vir jou ook!
28 Desember 2009 at 11:37	Antwoord	Lewer kommentaar Kanselleer die reaksie	Tik jou kommentaar hier...
Wat reeds gebeur het	George groet
Junie 2012 April 2012 Februarie 2012 Mei 2011 Februarie 2011 Desember 2010 Mei 2010 April 2010 Maart 2010 Februarie 2010 Januarie 2010 Desember 2009 November 2009 Oktober 2009 September 2009 Augustus 2009 Julie 2009 Junie 2009 Mei 2009 April 2009 Maart 2009 Februarie 2009 Januarie 2009 Desember 2008 November 2008 Oktober 2008 September 2008 Augustus 2008 Julie 2008 Junie 2008 Mei 2008 April 2008 Maart 2008 Februarie 2008 Januarie 2008 Desember 2007 November 2007 Oktober 2007 September 2007 Augustus 2007 Julie 2007 Junie 2007 Mei 2007 April 2007 Maart 2007 Februarie 2007 Januarie 2007 Desember 2006 Kommentaar	pieter, Abraham, Ets… on Bonsaiboompies is demoniesAnoniem on Bonsaiboompies is demoniesGeorge Maru on George groetBertus! on George groetSon on George groet	Create a free website or blog at WordPress.com. %d bloggers like this: